Thomas Roebuck

Thomas Roebuck (1781 – 8. joulukuuta 1819) oli brittiläinen orientalisti ja kirjailija. Hän syntyi Linlithgowshiressä Skotlannissa ja kävi koulua Alloassa ja Edinburghissa. Hänen setänsä Benjamin Roebuck järjesti hänelle paikan Englannin Itä-Intian kauppakomppaniassa, ja hän matkasi Intiaan alkuvuonna 1801 astuakseen palvelukseen kadettina paikallisen jalkaväen 17. rykmentissä. Korkein hänen saavuttamansa sotilasarvo oli kapteeni vuonna 1815.

Roebuck oppi nopeasti hindustanin kielen täydellisesti, mistä oli hänen yksikölleen hyötyä. Hänen terveytensä kuitenkin kärsi, minkä vuoksi hän vietti vuodet 1806–1809 Britanniassa. Tänä aikana hän avusti tohtori John Gilchristiä englanti–hindustan-sanakirjan laatimisessa. Palattuaan Intiaan hän valvoi Fort Williamissa Madrasissa hindustaninkielisen persialaisia tarinoita käsittelevän kirjan sekä hindustan–persia-sanakirjan julkaisua.

Roebuck kuoli kuumeeseen Kalkutassa 8. joulukuuta 1819. Hänen hindustanin kieltä käsittelevistä julkaisemattomista materiaaleistaan tuli hänen kuollessaan valtion omaisuutta.

Teoksia

Lähteet 

Brittiläiset tietokirjailijat
Brittiläiset sotilaat
Vuonna 1781 syntyneet
Vuonna 1819 kuolleet